Tarkibida  alkaloidlar saqlovchi dorivor o`simlik mahsulotlarini fitokimyoviy tahlili 

O‘simliklar (qisman hayvonlar) to‘qimalarida tayyor holda bo‘ladigan asosli (ishqorli) xossaga va kuchli fiziologik ta’sirga ega bo‘lgan azotli murakkab organik birikmalar alkaloidlar deb ataladi. Alkaloid arabcha – “alkali” – ishqor va yunoncha “eydos” – o‘xshash (simon) so‘zlaridan iborat bo‘lib, ishqorsimon birikma degan ma’noni bildiradi. Bu alkaloidlarning asosli xususiyatga ega ekanligini ko‘rsatadi. 1819 yilda Meysner sabadilla o‘simligidan asos xossali birikma ajratib oldi va uni birinchi bo‘lib alkaloid deb atadi.
Alkaloidlarni analiz qilishning sifat reaksiyalari. Turli guruhga kiruvchi alkaloidlar saqlovchi o‘simlik maxsulotlaridagi alkaloidlariga umumiy cho‘ktiruvchi reaksiyalarni qo‘llash. 
  5.1. Alkaloidlarga umumiy cho‘ktirish reaksiya
Alkaloidlarga sifat reaksiyasini olib boriladigan reaktivlar ikki gruppaga: umumiy yoki cho‘ktirish reaktivlari va maxsus reaktivlarga bo‘linadi.
Umumiy yoki cho‘ktirish reaktivlari esa uch gruppaga bo‘linadi.
1. Kompleks yodidlar: Vagner, Marme, Bushard, Mayer reaktivlari.
2. Kompleks kislotalar (Zonnenshteyn, Bertran, Sheybper reaktivlari va ba’zi kislota xususiyatiga ega bo‘lgan organik birikmalar (tanin, pikrin kislotasi).
3. Og‘ir metall tuzlari (simob, oltin, platina tuzlari).
Alkaloidlarga umumiy cho‘ktirish reaktivlari va
reaksiya natijalari
	№
	Reaktivlar nomi
	Reaktivlar tarkibi
	Sharoit 
	Reaksiya natijasi – 
cho‘kma rangi

	I
	1
	Vagner reaktivi
	I2 + KI
	kislotali
	qo‘ng‘ir

	
	2
	Bushard reaktivi
	I2 + KI
	kislotali
	qo‘ng‘ir

	
	3
	Meyer reaktivi
	HgI2 + KI (K2Hg2I4)
	kislotali
	qo‘ng‘ir yoki sariq

	
	4
	Marme reaktivi
	CdI2 + KI (K2Cd2I4)
	kislotali
	qo‘ng‘ir yoki sariq

	
	5
	Dragendorf reaktivi
	ViI3  + KI(KViI4)
	kislotali
	to‘q-sariq gisht rang-qizil

	
	6
	Zonnenshteyn reaktivi
	Fosfor-molibden 
kislotasi
H2PO4 ∙ 12MoO3 ∙ 2H2O
	kislotali
	sariq yoki yashil- sariq

	II
	7
	Sheybler reaktivi
	Fosfo-volfram 
kislotasi
H3PO4 ∙ 12WO3 ∙ 2H2O
	kislotali
	oq

	
	8
	Bertran reaktivi
	Kremniy-volfram 
kislotasi
SiO2 ∙ 12WO3 ∙ 4H2O
	kislotali
	oq

	
	9
	10% tanin
	kislotali
	sarg‘ish

	
	10
	1% pikrin kislota
	kislotali
	sariq

	III
	11
	5% platina xloridi
	H2PtCl6
	kislotali
	oq

	
	12
	5% sulema
	HgCl2
	kislotali
	oq

	
	13
	5% oltin xloridi
	HAuCl4  ∙ 4H2O
	kislotali
	oq



Ish uchun kerakli asbob-uskuna va reaktivlar: 150-200 ml xajmli konus kolbalar, 2% sirka kislotasi, buyum oynasi, probirkalar, pipetkalar, tomizg‘ich, 10% tanin eritmasi, 1% pikrin kislotasi, Vagner reaktivi, bangidevona, katta qoncho‘p o‘tlari, kuchala urug‘i.
Ishning borish tartibi: Alkaloidlarga sifat reaksiyalar qilish uchun tekshirilayotgan mahsulotdan sirka kislotasini suyultirilgan eritmasi yordamida ajratma tayyorlanadi (Yurashevkiy usuli bo‘yicha). Buning uchun yirik maydalangan mahsulotni ma’lum miqdorini 150 ml hajmli kolbaga solib, ustiga 2% sirka kislotasidan solinadi va aralashma qaynaguncha qizdiriladi. Aralashma sovitilib, filtrlanadi. Soat oynachasi yoki buyum oynachasiga 1-2 tomchi filtratdan tomizilib, so‘ngra uni yoniga bir tomchi alkaloidlarga xos reaktiv tomiziladi va asta-sekin chayqatiladi. Bunda har xil rangli loyqa yoki cho‘kma hosil bo‘ladi. Agar reaksiya natijasida qisman loyqa hosil bo‘lsa, reaksiya natijasini bitta + bilan, agar quyuq loyqa bo‘lsa ikkita ++ bilan, agarda cho‘kma hosil bo‘lsa uchta +++  bilan belgilanadi. 
Bu cho‘ktirish reaksiyalari alkaloid saqlovchi turli o‘simlik maxsulotlari bilan olib boriladi va jadval to‘ldiriladi.

	№
	O‘simliklar
	Cho‘kish darajasi

	
	
	qisman loyqa, +
	quyuq loyqa, ++
	cho‘kma, +++

	1.
	Bangidevona
	
	
	

	2.
	Katta qoncho‘p
	
	
	

	3.
	Kuchala
	
	
	



Olingan natijalar bo‘yicha xulosa yoziladi.
5.2. Alkaloidlar uchun maxsus reaksiyalar. Mahsulotda qanday alkaloid borligi har bir alkaloidga xos rangli reaksiyalar, ya’ni maxsus reaksiyalar bilan aniqlanadi. Bu reaksiyalar natijasida alkaloid molekulasidan suv molekulasi ajralishi, alkaloid oksidlanishi yoki suv tortib oluvchi reaktivlar, aldegidlar bilan kondensatsiyaga kirishi mumkin. Natijada har bir alkaloidga xos turli rangdagi mahsulotlar hosil bo‘ladi.
Alkaloidlarni aniqlashdagi rangli reaksiyalarda konsentrlagan sulfat, nitrat, xlorid va boshqa kislotalar, formalin, turli oksidlovchilar (K2Cr2O7, KCIO4, H2O2), ishqorlar va ularning aralashmalari hamda boshqa birikmalar reaktiv sifatida ishlatiladi. 
Maxsus reaksiyaga misol sifatida quyida kuchala urug‘i tarkibidagi strixnin va brutsinlarga reaksiyani ko‘rsatish mumkin.
Nazorat savollari
1. Alkaloidlar nima? 
2. Alkaloidlarni o‘simlik dunyosida tarqalishini ayting. 
3. Alkaloidlar o‘simlik tarkibida necha xil ko‘rinishda uchraydi? 
4. Alkaloidlarni tasniflab bering. 
5. Alkaloidlarni umumiy va maxsus reaksiyalari nima va ularga qanday reaktivlar
    ishlatiladi? 

